หุ้นโตชิบาดิ่ง 20% เป็นวันที่ 3 ติดต่อกัน หลังธุรกิจไฟฟ้านิวเคลียร์ขาดทุนหนัก - FINNOMENA
ราคาหุ้นบริษัทโตชิบาดิ่งลง 20% หลังจากบริษัทประกาศว่าอาจต้องตัดขาดทุนทางบัญชีเป็นตัวเลขหลายพันล้านดอลลาร์จากปัญหาการซื้อธุรกิจผลิตไฟฟ้านิวเคลียร์ในสหรัฐเมื่อปี 2015
29 ธ.ค. 2559

ราคาหุ้นบริษัทโตชิบาดิ่งลง 20% หลังจากบริษัทประกาศว่าอาจต้องตัดขาดทุนทางบัญชีเป็นตัวเลขหลายพันล้านดอลลาร์จากปัญหาการซื้อธุรกิจผลิตไฟฟ้านิวเคลียร์ในสหรัฐเมื่อปี 2015
โดยหลังจากที่บริษัทออกมาประกาศ ราคาหุ้นกลุ่มบริษัทโตชิบาดิ่งลง 20% ในวันพุธถึงระดับต่ำสุดที่ตลาดหุ้นโตเกียวอนุญาตให้ซื้อขายกันได้ในแต่ละวัน
การเปิดเผยตัวเลขขาดทุนมหาศาลนี้ เกิดขึ้นหลังจากที่โตชิบาเพิ่งกำลังฟื้นจากปัญหา และได้ตัดขาดทุนทางบัญชีกว่า 2,000 ล้านดอลลาร์ของฝ่ายธุรกิจพลังงานนิวเคลียร์ในปีงบดุลก่อนหน้านี้
ซึ่งสถานะของชิบาในตอนนี้อยู่ในระหว่างการกอบกู้ภาพลักษณ์และเรียกคืนความเชื่อมั่นจากสังคมที่สูญเสียไปอย่างมากจากกรณีอื้อฉาวดังกล่าวในการตกแต่งบัญชีงบประมาณระหว่างปี 2551-2557 ให้มีตัวเลขผลกำไรที่สูงเกินจริงถึง 3 เท่า
ท้ายนี้ผู้บริหารของโตชิบาเผยว่าพวกเขาจะปรึกษาธนาคารเจ้าหนี้เรื่องการขอกู้เงินมาสนับสนุนธุรกิจของบริษัท พร้อมกับเสริมว่าข้อสรุปในเรื่องตัวเลขความเสียหายคงจะทำได้ในกลางเดือน ก.พ. ปีหน้า
ที่มา : http://www.dailynews.co.th/foreign/545638
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: